Държавен вестник, бр. 23, 2018 г., стр. 189

БРОЙ  23	
Д Ъ Р Ж А В Е Н  В Е С Т Н И К 	
СТР.  189  
може да са в границите на нормата за широката популация (населението), но наличието им може да е в дисонанс със 
социокултуралните и груповите изисквания на професионалната общност, а степента на тяхната изразеност да застрашава 
безопасното изпълнение на дейността на екипажите на БЛА.
Освидетелстваните лица по графи 1, 3, 5, 7 и 9 са негодни по точка 1, буква „б“.
Освидетелстваните по графи 2, 4, 6, 8 и 10 с данни за психологичен дефицит или проблем с възможност за 
компенсиране (по т. 1, буква „б“) могат да бъдат преценени като годни, ако дефицитът и/или проблемът се компенсира 
в рамките на 6 месеца след смяна на условията (средата, материалната част, функционалните задължения и т.н.). В 
този смисъл пилот-оператори на БЛА, с установен условно компенсируем психологичен недостатък могат да бъдат 
освидетелствани като годни за инженер-оператор, щурман-анализатор или стартов инженер на БЛА.
По точка 2 психологичният дефицит може да се класифицира като временен, ако се преодолява (компенсира) 
до шест месеца след отстраняване на причинния фактор и прилагането на терапевтични и профилактични мерки. Тук 
се отнасят динамични и преходни психологични промени (формулирани и като „неблагоприятни психични състояния“), 
свързани с преодоляване на значим за отделната личност конфликт, в генезата на който водещо значение може да има 
ситуативен или личностов фактор. Решенията са дадени в табличната част.
Освидетелстваните лица по графи 1, 3, 5, 7 и 9 са негодни по точка 2.
Към точка 2, буква „а“ се отнасят психологични дефицити, обусловени от ситуативен фактор. Те се преценяват 
като по-благоприятни по отношение на прогнозата им. 
Към точка 2, буква „б“ се причисляват  психологични дефицити, обусловени от личностов фактор. Такива 
са: персистираща личностова тревожност, снижен енергетичен потенциал, изразена интровертност, висока сензитивност, 
неефикасен поведенчески модел за постигане на интрапсихичен комфорт, склонност към автоагресия, дистимни и 
депресивни колебания на настроението, нагласа за свръхконтролираност или прекалена доминантност, ергономично 
обусловена напрегнатост, снижени социален резонанс и потенциал и др. Следва да се отчита вероятността тези недостатъци 
да еволюират в траен психологичен недостатък по отношение на професионалната дейност. За освидетелстваните по графи 
2, 4, 6, 8 и 10 при непреодоляване на временния психологичен недостатък до шестия месец или при рецидив крайното 
експертизно решение се взема по т. 1.
При данни за нарушена мотивация се извършва подробно личностово изследване за изясняване на: 
а) промените в насочеността и интензивността на подбудите за упражняване на дадената дейност; 
б) взаимовръзката с останалите психични сфери.
Ако нарушената мотивация съпътства или е последствие на други психологични или соматични проблеми, 
следва да се разглежда в техния контекст и те имат водещо значение при вземане на експертното решение.
Случаите, при които се установява нарушена професионална ориентация като самостоятелен феномен, се 
приемат като психично здрави, но временно неподходящи за дадената специалност. В следващите контролни изследвания 
се проследява динамиката на мотивационните промени и тяхната взаимовръзка с професионалната адаптация. При 
неблагоприятно развитие на тези промени след срок от три месеца се дава предложение за окончателно експертно решение.
При наличие на психологичен недостатък (дефицит), представляващ симптом от психично или соматично 
разстройство, или наличие на проблем освидетелстването става по съответната рубрика, като се доуточнява с рубрики от 
други класове: ХVІІІ (R), ХІХ (S,T), V (F) и особено ХХІ (Z60, Z72, Z73, Z91).
Според обема си авиопсихологичното изследване е стандартно и разширено.
Първоначално авиопсихологично изследване се провежда при кандидати за член на екипажи на БЛА. В рамките 
на годишния авиомедицински преглед се провеждат регулярни психологични изследвания, контролни изследвания (по 
показание или по заявка). Извънредно авиопсихологично изследване се провежда задължително при следните индикации:
- приучване към друга материална част или дейност, предявяващи съществено различни изисквания и 
освидетелстване по друга графа;
- след прекъсване на професионалната дейност за срок, налагащ ново първоначално авиомедицинско 
освидетелстване;
- по искане на членове на авиомедицинската експертна комисия – при случай на заболяване, което може да 
даде отражение върху психичното състояние или да бъде свързано с него  (напр. преживяна черепно-мозъчна травма, 
невротично разстройство, реактивни състояния, невровегетативни смущения, язвена болест, ИБС, хипертонична болест, 
въздушна болест, чернодробни увреждания, данни или съмнение за употреба на психоактивни вещества и др.);
- преживян инцидент с ефект върху индивидуалното поведение;
- след  инцидент, предизвикан от човешки фактор;
- затруднения в професионалната подготовка;
- затруднено функциониране в междуличностните отношения и особено в професионалната среда;
- при контрол на поносимостта към регламентирани от ЦВМК медикаменти при изпълнение на 
професионалната дейност.
Видове експертни решения за годността на членовете на екипажи на безпилотни летателни апарати:
1. Годен за член на екипаж на безпилотни летателни апарати като ........ (изписва се длъжността, за която 
кандидатства) по гр. ........... от МС.
2. Годен за член на екипаж на безпилотни летателни апарати като ........ (изписва се длъжността) по гр. ...........от МС.
3. Годен за член на екипаж на безпилотни летателни апарати като......... (изписва се длъжността) с ограничения 
за ............ (изписват се ограниченията) по гр. .........., р. ......, б. ....... от МС.
4. Годен за член на екипаж на безпилотни летателни апарати като......... (изписва се длъжността) – индивидуално с 
ограничения за............ (изписват се ограниченията) по гр. .........., р. ......, б. .......от МС.
5. Негоден за член на екипаж на безпилотни летателни апарати като.........(изписва се длъжността, за която 
кандидатства) по гр. ........, р. ......, б...... от МС.
6. Негоден за член на екипаж на безпилотни летателни апарати като......... (изписва се длъжността) по гр. ........., 
р........, б. .......от МС.